《送道士叶道心游武当》
明代·陶宗仪

均阳雄镇武当山，金阙宏开缥缈间。龙虎风云环紫极，龟蛇水火閟玄关。

杖藜远道秋行役，幢节层坛晓缀班。此地逍遥酬夙愿，丹成九转未知还。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。